
Varsling om udmeldelse, da du har været studieinaktiv i mindst ét år
Aalborg Universitet (herefter AAU) sender dig dette brev for at gøre dig opmærksom på, at du har været studieinaktiv det seneste år. At være studieinaktiv betyder, at du ikke har bestået en prøve, herunder ved en anden uddannelsesinstitution som en del af din uddannelse ved AAU, i en sammenhængende periode på et år.
Ifølge vedlagte studiejournal har du ikke bestået en eksamen i perioden fra den xx-xx-xxxx til den xx-xx-xxxx, og AAU betragter dig derfor som studieinaktiv.
AAU har på den baggrund rejst en sag om mulig udmeldelse af dig fra universitetet, idet du ikke længere opfylder betingelserne for at være indskrevet som studerende.
Du har mulighed for at komme med dine bemærkninger til sagen, inden AAU træffer afgørelse om udmeldelse.
Du kan kun fortsætte din uddannelse, hvis du søger om og modtager dispensation fra studieinaktivitetsreglerne, eller hvis du har været studieaktiv ved et andet universitet i perioden.

Studieaktiv ved et andet universitet
Du kan fortsætte din uddannelse, hvis du kan dokumentere, at du i ovennævnte periode har bestået mindst én prøve på et andet universitet som led i din uddannelse på AAU. Dokumentation for studieaktivitet kan f.eks. være en udskrift af din studiejournal fra det pågældende universitet.

Hvis du ønsker at fortsætte din uddannelse, bedes du fremsende relevant dokumentation for din studieaktivitet til Studienævn for XX på xxx@xxx.dk hurtigst muligt og senest den [14 dages frist].

Dispensation
Du har mulighed for at søge om dispensation fra studieinaktivitetsreglerne. Hvis du søger om og modtager dispensation, vil du ikke blive udmeldt af universitetet.

Studienævnet kan give dispensation, hvis der foreligger usædvanlige forhold, herunder sygdom, pasning af nærtstående, som er handicappede, alvorligt syge eller døende, barsel, adoption, værnepligt herunder tjeneste på værnepligtslignende vilkår, udsendelse som led i Forsvarets internationale operationer og militærnægtertjeneste.

Studienævnet kan også give dispensation, hvis du alene mangler at bestå dit kandidatspeciale.

Du bedes være opmærksom på, at de usædvanlige forhold som udgangspunkt skal være dokumenterede og relatere sig til den periode, hvor du har været studieinaktiv, for at være dispensationsgivende.

Hvis du ønsker at søge om dispensation, skal du sende dispensationsansøgning inkl. dokumentation til Studienævn for XX på xxx@xxx.dk hurtigst muligt og senest den [14 dages frist].
Hvis studienævnet godkender din dispensationsansøgning, vil du kunne fortsætte på uddannelsen. Dispensationen vil gælde til og med den 31-08-20XX [året efter].
Hvis studienævnet ikke godkender din dispensationsansøgning, vil der blive truffet afgørelse om udmeldelse, og du vil i givet fald blive udmeldt af AAU 14 dage efter, at du er meddelt afslaget.

Retsgrundlag
§ 51 i bekendtgørelse om universitetsuddannelser tilrettelagt på heltid og erhvervskandidatuddannelser (uddannelsesbekendtgørelsen). Kan findes her.

§ 55, nr. 5, i bekendtgørelse nr. 288 af 17. februar 2026 om adgang til universitetsuddannelser tilrettelagt på heltid og erhvervskandidatuddannelser (universitetsadgangsbekendtgørelsen). Kan findes her.


§ 24 i bekendtgørelse om erhvervsakademi og professionsbacheloruddannelser (LEP-bekendtgørelsen). Kan findes her.
§ 39, nr. 5, i bekendtgørelse nr. 310 af 18. februar 2026 om adgang til professions- og erhvervsrettede videregående uddannelser tilrettelagt på heltid (adgangsbekendtgørelsen). Kan findes her.
AAU’s studieinaktivitetsregler er fastsat i Regler om ophør af indskrivning ved manglende studieaktivitet på Aalborg Universitet (regler af 10. maj 2020). Kan findes her. 

Har du spørgsmål, er du velkommen til at kontakte mig.


Med venlig hilsen

